OpenLLM-France/wikimedia huggingface dataset:
# Halichoeres caudalis

Halichoeres caudalis és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

Es troba des de Carolina del Nord (Estats Units), el Golf de Mèxic i el Carib fins al nord de Sud-amèrica.

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Halichoeres brasiliensis

Halichoeres brasiliensis és una espècie de peix de la família dels làbrids i de l'ordre dels perciformes.

## Alimentació

Menja invertebrats bentònics.

## Distribució geogràfica

És un endemisme del Brasil.

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Hipèrbat

Hipèrbat és el nom dels següents personatges:
* Hipèrbat (224 aC) o Hipèrbates, estrateg de la Lliga Aquea el 224 aC
* Hipèrbat (179 aC) o Hipèrbates, estrateg de la Lliga Aquea el 179 aC
# Hipèret

A l'antiga Grècia, els hipèrets (en grec antic: ὑπηρέτης, llatí: hyperetes) eren els tripulants d'un vaixell. Es tracta d'un derivat de ἐρέσσω (erésso): ἐρέτης (erétes) significa, originàriament, 'remer'.
En èpoques posteriors es va aplicar a tota la tripulació d'una nau, per diferenciar-los dels ἐπιβάται (epibátai), els soldats de marina, segons que diu Tucídides. De vegades també es diferenciaven dels ναῦται (nautai), 'mariners o tripulants'. A la guerra del Peloponnès, el govern d'Atenes va pagar els sous de tots els que eren a bord de les naus, però a l'època de Demòstenes, l'estat només pagava als mariners (ναῦται) i els trierarques havien de contractar i pagar els hipèrets.
El nom de ὑπηρέται també es donava a aquells homes que acompanyaven els hoplites quan anaven al camp de batalla, i els portaven l'equipatge, les provisions i l'escut segons diu Xenofont. El nom comú d'aquests servidors dels hoplites era també σκευοφόρος (skeuophoros, 'el que porta l'equipatge').
A Atenes, el nom de ὑπηρέτης, o l'abstracte ὑπηρεσία, sembla que s'aplicava a una classe d'oficials. Aristòtil, divideix tots els funcionaris públics en tres classes: ἀρχαὶ (arkhài) o magistrats, ἐπιμέλειαι (epiméleiai) o administradors, i ὑπηρεσίαι (hyperesíai) o funcionaris de servei. Les ciutats i les seves administracions tenien totes els seus hipèrets que eren contractats per realitzar les feines més mecàniques pels magistrats o els administradors, que no podien fer les feines més baixes i les assignaven a un servidor contractat pel seu compte. Entre els hipèrets hi havia els escrivents, els pregoners, els missatgers, els vigilants contractats pels nomofílacs, i altres. No tenien gaire consideració entre els ciutadans i de vegades les seves feines eren fetes per esclaus.

## Referències

* ↑ Aristòtil. Política, VI, 5
* ↑ Smith, William (ed.). «Hyperetes». A Dictionary of Greek and Roman Antiquities (1890). [Consulta: 11 març 2021].
# Historia de un beso

Historia de un beso és una pel·lícula espanyola dirigida per José Luis Garci l'any 2002 amb un guió escrit per ell i Horacio Valcárcel i que segueix l'estela d'una futura trilogia iniciada amb You're the one (una historia de entonces).

## Argument

Aquesta pel·lícula s'ambienta en dues èpoques diferents, els anys quaranta-cinquanta i els anys vint. La major part de la història tindrà lloc a Cerralbos del Sella, un petit poble asturià on està Llendelabarca. Aquí torna Juliol (Carlos Hipólito), quan el seu oncle, l'escriptor Blas Otamendi (Alfredo Landa), mor l'any quaranta-nou. Allí serà observador i testimoni de diverses històries d'amor, com la seva pròpia, enamorant-se d'una professora progressista (Beatriz Rico). El personatge d'Hipòlit és enigmàtic i en els seus records de dues dècades abans habiten el seu oncle i el personatge d'una dona "culta i divertida" que es converteix en un record (Ana Fernández). El capellà del poble, Don Telmo (Agustín González), el metge, Don Lino, (Francisco Algora), l'amo del Cafè Espanya (Alfonso Delgado) o l'encantadora criada de la família, Melchora (Tina Sáinz), completen el planter de personatges que refrescaran la memòria de Juliol omplint-lo alhora de melancolia.

## Repartiment

* Alfredo Landa - Blas Otamendi
* Ana Fernández - Andrea
* Agustín González - Don Telmo
* Carlos Hipólito - Julio
* Beatriz Rico - Marisa
* Manuel Lozano - Julipín
* Tina Sainz - Melchora
* Francisco Algora - Don Lino

## Premis i candidatures

Cercle d'Escriptors Cinematogràfics Premi a la Millor fotografia (Raúl Pérez Cubero).
XVII Premis Goya
| Categoria | Persona | Resultat |
| Millor actriu protagonista | Ana Fernández | Candidata |
| Millor actriu de repartiment | Tina Sáinz | Candidata |
| Millor actor de repartiment | Carlos Hipólito | Candidat |
| Millor fotografia | Raúl Pérez Cubero | Candidat |
| Millor direcció artística | Gil Parrondo | Candidat |
| Millor vestuari | Gumersindo Andrés | Candidat |
| Millor maquillatge i perruqueria | Paca Almenara Alicia López Antonio Panizza | Candidats |

## Referències

* ↑ José Luis Garci prosigue su trilogía amorosa con 'Historia de un beso', El País, 21 de desembre de 2001
* ↑ Historia de un beso a Fotogramas
* ↑ Historia de un beso, ABC, 15 de desembre de 2001
* ↑ «Premios del CEC a la producción española de 2002». Círculo de Escritores Cinematográficos. Arxivat de l'original el 2020-10-30. [Consulta: 6 setembre 2019].
* ↑ Historia de un beso al web dels Goya

## Enllaços externs

* allmovie.com
* labutaca.net Arxivat 2009-02-28 a Wayback Machine.
* 20minutos.es
# Hortus Cliffortianus

LHortus Cliffortianus és un llibre de botànica publicat el 1738 que es considera una obra mestra de Linné.
L'obra és una col·laboració entre Carl Linnaeus i Georg Dionysius Ehret, finançada per George Clifford el 1735-1736. Clifford era un acabalat banquer d'Amsterdam afeccionat a la botànica. A la residència d'estiu de Clifford Hartecamp, Linnaeus i Ehret van fer la primera classificació acadèmica d'un jardí d'estil anglès, el de Hartekamp. Aquest jardí tenia quatre hivernacles per a plantes tropicals de tot el món. Clifford era amic del botànic Herman Boerhaave, qui tenia una casa i un jardí molt a prop, a la riba del canal Haarlem-Leiden, conegut com a Leidsevaart.
El 1736, George Clifford va fer-se famós per cultivar el primer bananer en un hivernacle.

## Referències

* Hortus Cliffortianus Arxivat 2009-06-19 a Wayback Machine. (black & white)
* George Clifford Herbarium
* Noord-Hollands Archief, Haarlem

## Enllaços externs

* "The George Clifford Herbarium", de la web del The Natural History Museum, Londres
# Hermano menor

Hermano menor és una pel·lícula dramàtica social espanyola del 1953 dirigida per Domingo Viladomat amb un guió de José Rodulfo Boeta.

## Sinopsi

Dos nois resten orfes de pare, que se suïcida als suburbis d'una gran ciutat. El germà gran pren cura del germà petit per tal que pugui estudiar.

## Repartiment

* Gustavo Re
* María Rivas
* Alain Soumet
* Enric Guitart i Matas
* María Asquerino
* Manolo Morán
* Margarita Lozano
* Félix de Pomés

## Premis

La pel·lícula va aconseguir un premi econòmic de 350.000 ptes, als premis del Sindicat Nacional de l'Espectacle de 1952.

## Referències

* ↑ Hermano menor a decine21.com
* ↑ Hermano menor al catàleg de l'ICAA
* ↑ Féliz Martialay El cine español durante el franquismo, p. 112-114
# High Point (Carolina del Nord)

High Point és una població dels Estats Units a l'estat de Carolina del Nord. Segons el cens del 2009 tenia 101.835 habitants.

## Demografia

Segons el cens del 2000, High Point tenia 85.839 habitants, 33.519 habitatges i 22.524 famílies. La densitat de població era de 675,7 habitants per km².
Dels 33.519 habitatges en un 32,9% hi vivien nens de menys de 18 anys, en un 46,9% hi vivien parelles casades, en un 16,3% dones solteres, i en un 32,8% no eren unitats familiars. En el 27,2% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,03.
Per edats la població es repartia de la següent manera: un 26% tenia menys de 18 anys, un 9,3% entre 18 i 24, un 31,8% entre 25 i 44, un 21% de 45 a 60 i un 11,9% 65 anys o més.
L'edat mediana era de 34 anys. Per cada 100 dones de 18 o més anys hi havia 87,6 homes.
La renda mediana per habitatge era de 40.137 $ i la renda mediana per família de 48.057 $. Els homes tenien una renda mediana de 33.411 $ mentre que les dones 25.293 $. La renda per capita de la població era de 21.303 $. Entorn del 10,5% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- High Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- High Point». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# High Point

«High Point» té aquests significats:
* High Point (Carolina del Nord), població dels Estats Units a l'estat de Carolina del Nord
* High Point (Comtat d'Hernando), població dels Estats Units a l'estat de Florida
* High Point (Comtat de Palm Beach), població dels Estats Units a l'estat de Florida
# Hosangadi

Hosangadi (Hassangadi, nou basar, en kanarès) o Haidargarh és un pas del districte de South Kanara a la ruta entre Bednur i la Costa Malabar. Fou especialment utilitzat durant les campanyes de Tipu Sultan a la segona meitat del segle xviii.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Hope (pel·lícula)

Hope (originalment en noruec, Håp) és una pel·lícula dramàtica noruega del 2019 dirigida per Maria Sødahl. Va ser seleccionada com a entrada noruega per a la millor pel·lícula de parla no anglesa als 93ns Premis Oscar, i va entrar a la llista de quinze pel·lícules. La versió doblada al català es va estrenar el 2021.

## Sinopsi

Una parella casada s'ha d'enfrontar a la seva relació durant molt de temps descurada quan a la dona se li diagnostica càncer cerebral.

## Repartiment

* Andrea Bræin Hovig com a Anja
* Stellan Skarsgård com a Tomas

## Referències

* ↑ «"Håp" er norsk Oscar-håp». Dagbladet, 12-11-2020. [Consulta: 12 novembre 2020].
* ↑ Tartaglione, Nancy. «Oscars: Norway Submits 'Hope' To International Feature Film Race». Deadline, 12-11-2020. [Consulta: 12 novembre 2020].
* ↑ Davis, Clayton. «Oscars Shortlists Announced in Nine Categories». Variety, 09-02-2021. [Consulta: 10 febrer 2021].
* ↑ «Hope». ésAdir. Arxivat de l'original el 2022-08-20. [Consulta: 20 agost 2022].
* ↑ «Maria Sodahl Makes a Comeback With Real-Life Drama 'Hope' at Toronto». Variety, 07-09-2019. [Consulta: 12 novembre 2020].
# Hope Academy Rwanda

Hope Academy Rwanda és una escola diària i internat a Kigali, Ruanda. HAR ofereix el pla d'estudis de Cambridge per a tots els graus. Per al curs d'educació de caràcters, HAR ofereix el currículum basat en els Estats Units, que és el primer pla d'estudis de caràcter per a estudiants de primària i secundària. Per al grau 12, ofereixen preparació de l'examen SAT i serveis de planificació i consultoria professional per continuar la seva educació arreu del món. HAR té programes d'educació estàndard a nivell mundial (Currículum Cambridge en totes les assignatures per a estudiants d'ensenyament primari i secundari, Cambridge ICT Starters Curriculum for Computer Science, Cambridge IGCSE Curriculum pels graus 10 & 11) i tecnologies per als seus estudiants.

## Instal·lacions

L'escola disposa de diverses instal·lacions: sala d'art, pistes de bàsquet, cafeteria, aules, laboratori d'informàtica, infermeria, sala de música, camps esportius, laboratori de ciències i piscina.

## Referències

* ↑ Schools learn from Hope Academy Rwanda’s 4th Annual Science Fair, The New Times, 9 d'abril de 2017
* ↑ Rwanda: Ishuri Hope Academy ry'abanye Turukiya ryugawe, BBC, 2017
* ↑ Hope Academy students, parents and staff take Rwanda Peace Education Programme lesson at the Kigali Genocide Memorial for Kwibuka22, 1 de maig de 2016

## Enllaços externs

* Web oficial Arxivat 2019-02-28 a Wayback Machine.
# Hunger

Hunger/La Faim és un curtmetratge d'animació realitzat per la National Film Board of Canada el 1973. Va ser dirigit per Peter Foldes i és una de les primeres pel·lícules d'animació per ordinador. La història, explicada sense paraules, és un conte moral sobre l'avarícia i la golafreria a la societat contemporània.

## Consell Nacional de Recerca

Peter Foldes va treballar en col·laboració amb el Grup de Sistemes de Dades de la Ràdio i l'Enginyeria Elèctrica del Consell Nacional de Recerca del Canadà (NRC), que va decidir desenvolupar una aplicació d'animació per ordinador el 1969. El científic de la NRC Nestor Burtnyk havia escoltat un animador de Disney explicar el tradicional procés d'animació, on un animador en cap dibuixa la cel·la clau i els assistents dibuixen les imatges. El treball de l'assistent de l'artista li va semblar a Burtnyk que era el vehicle de demostració ideal per a l'animació per ordinador i en un any va programar un paquet "clau d'animació de fotogrames" per crear seqüències animades a partir de fotogrames clau. Es va contactar amb la NFB de Montreal perquè els artistes poguessin experimentar amb animació per ordinador. Foldes va realitzar una pel·lícula experimental el 1971 que va incloure dibuixos a mà anomenats Metadata. Aquest fou seguit de Hunger, que va suposar-los a ell i als seus socis de la NRC un any i mig de treball.

## Premis

Entre els premis rebuts per Hunger hi ha un premi especial del jurat al 27è Festival Internacional de Cinema de Canes, un premis BAFTA a la millor pel·lícula d'animació i un Hugo de Plata al Festival Internacional de Cinema de Chicago. Fou nominada a l'Oscar al millor curtmetratge d'animació als Premis Oscar de 1974.

## Referències

* ↑ «Metadata». Collection. National Film Board of Canada. Arxivat de l'original el 20 d’agost 2012. [Consulta: 12 gener 2010].
* ↑ «Retired NRC Scientists Burtnyk and Wein honoured as Fathers of Computer Animation Technology in Canada». Sphere. National Research Council of Canada, 4, 1996. Arxivat de l'original el 2020-02-19 [Consulta: 21 març 2020].
* ↑ https://www.festival-cannes.com/en/films/la-faim
* ↑ «Hunger». Collection. National Film Board of Canada. [Consulta: 14 novembre 2009].

## Enllaços externs

* Watch Hunger at NFB.ca
# Hey Ghost, Let's Fight

Hey Ghost, Let's Fight (Hangul: 싸우자 귀신아; RR: Ssauja Gwisina) és una sèrie de televisió sud-coreana protagonitzada per Ok Taec-yeon, Kim So-hyun i Kwon Yul. Està adaptada del webtoon del mateix nom que es va serialitzar a Naver del 2007 al 2010. La sèrie es va emetre a la xarxa de cable tvN els dilluns i els dimarts a les 23:00 (KST) franja horària per a 16 capítols de l'11 de juliol al 30 d'agost de 2016 La sèrie va tenir una bona acollida nacional i internacional. Va ser classificat com el novè drama per cable més vist a Corea durant el 2016.

## Referències

* ↑ http://www.kookje.co.kr/news2011/asp/newsbody.asp?code=0500&key=20160601.99002002530
* ↑ http://www.asiae.co.kr/news/view.htm?idxno=2016041916034995310
* ↑ https://www.chosun.com/site/data/html_dir/2016/04/19/2016041902330.html
* ↑ http://www.insight.co.kr/newsRead.php?ArtNo=58814
* ↑ «Còpia arxivada». Arxivat de l'original el 2017-08-12. [Consulta: 16 agost 2021].
# Hovnatanian (cràter)

Hovnatanian és un cràter d'impacte en el planeta Mercuri de 34 km de diàmetre. Porta el nom del pintor armeni Hakob Hovnatanian (1806-1881), i el seu nom va ser aprovat per la Unió Astronòmica Internacional el 2008.
El seu patró de sistema de marques radials de «papallona» van ser creats per un impacte en un angle d'incidència encara més baix que el que va formar el cràter veí Qi Baishi. A partir del patró de «papallona» dels raig, l'objecte que va impactar el Hovnatanian viatjava de nord a sud o de sud a nord abans de colpejar la superfície de Mercuri.

## Referències

* ↑ «Hovnatanian». Gazetteer of Planetary Nomenclature. United States Geological Survey, 11-10-2016. [Consulta: 7 juny 2017].

## Vegeu també

* Llista de cràters de Mercuri
# Hortonville

Hortonville és una població dels Estats Units a l'estat de Wisconsin. Segons el cens del 2000 tenia 2.357 habitants.

## Demografia

Segons el cens del 2000, Hortonville tenia 2.357 habitants, 871 habitatges, i 634 famílies. La densitat de població era de 335,8 habitants per km².
Dels 871 habitatges en un 38,9% hi vivien nens de menys de 18 anys, en un 60,5% hi vivien parelles casades, en un 9% dones solteres, i en un 27,1% no eren unitats familiars. En el 22,4% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,21.
Per edats la població es repartia de la següent manera: un 29,7% tenia menys de 18 anys, un 7,6% entre 18 i 24, un 31,3% entre 25 i 44, un 20,8% de 45 a 60 i un 10,6% 65 anys o més.
L'edat mediana era de 34 anys. Per cada 100 dones de 18 o més anys hi havia 91,7 homes.
La renda mediana per habitatge era de 51.635 $ i la renda mediana per família de 55.298 $. Els homes tenien una renda mediana de 41.689 $ mentre que les dones 24.680 $. La renda per capita de la població era de 20.277 $. Aproximadament el 4,4% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hortonville» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Hortonville». American Fact Finder. Oficina del Cens dels Estats Units, 12-01-2010.
# Horts d'en Fonoses

Horts d'en Fonoses suposadament és un jaciment arqueològic al municipi de Castellfollit de la Roca, a la Garrotxa. Es tracta d'un lloc d'habitació sense estructures que podria pertànyer al paleolític. El jaciment es localitza al marge esquerre de la carretera local en uns camps de conreu que es troben a tocar el marge esquerre de la carretera, prop d'una antiga pedrera abandonada.
Les primeres notícies sobre el jaciment van ser donades per l'erudit local Ramon Campderich i Falgueras qui va realitzar les primeres troballes, i posteriorment, sembla que Jesús Culebras també va trobar-hi alguna resta.
Es tracta de diverses restes lítiques en superfície no descrites, que permeten de localitzar-hi un jaciment d'època prehistòrica. Arrel del seguiment arqueològic dels treballs de construcció de la nova variant de Castellfollit, es van poder recuperar encara alguns útils elaborats amb quars, quarsita i sílex, que confirmen la cronologia prehistòrica del jaciment. Aquestes restes no són suficients però per a acotar millor la cronologia del jaciment, ni interpretar la seva funcionalitat o orientació econòmica.

## Vegeu també

* Prehistòria a Catalunya

## Referències

* ↑ Culebras, Jesús. Castellfollit de la Roca. 101, 2002, p. 8-9 (Quaderns de la Revista de Girona). ISBN 84-95187-42-6.

## Enllaços externs

* Base de dades del E-Gipci de la Generalitat de Catalunya
# Horts de la Font (Erinyà)

Els Horts de la Font és una partida constituïda per antics horts actualment abandonats i coberts de vegetació del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble d'Erinyà.
Estan situats molt a prop i al sud-oest d'Erinyà, sota i a migdia de la Plana d'Agustí. Són a banda i banda de la llau de la Font de Tuiro just abans que aquesta s'aboqui en el riu de Serradell, a l'esquerra d'aquest darrer curs d'aigua.

## Enllaços externs

* Institut Cartogràfic de Catalunya; cal fer dos passos d'aproximació
# Hylbrownita

La hylbrownita és un mineral de la classe dels fosfats. Rep el nom en honor de Henry Yorke Lyell Brown (23 d'agost de 1843 - 22 de gener de 1928), geòleg del govern d'Austràlia Meridional (1882 a 1912), per honrar les seves primeres observacions de l'interior dels estats d'Austràlia Meridional i del Territori del Nord, les quals van donar lloc el 1899 al primer mapa geològic de tota la colònia.

## Característiques

La hylbrownita és un fosfat de fórmula química Na₃Mg(P₃O$_{10}$)·12H₂O. Va ser aprovada com a espècie vàlida per l'Associació Mineralògica Internacional l'any 2010. Cristal·litza en el sistema monoclínic. És l'anàleg de magnesi de la kanonerovita. Es troba relacionat químicament amb l'apexita, la bakhchisaraitsevita i la mejillonesita.

## Formació i jaciments

Va ser descoberta a la mina de coure Dome Rock, situada a la reserva de Boolcoomatta, dins la província d'Olary (Austràlia Meridional, Austràlia). També ha estat descrita a l'àrea de Sassi Neri-Sodera, a la ciutat metropolitana de Florència (Toscana, Itàlia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Hylbrownite» (en anglès). Mindat. [Consulta: 26 novembre 2021].
# Hylebatis

Hylebatis és un gènere monotípic d'arnes de la família Crambidae descrit per Alfred Jefferis Turner el 1908. Conté només una espècie, Hylebatis scintillifera, descrita pel mateix autor el mateix any, que es troba a Austràlia, on ha estat registrada a Victòria i Nova Gal·les del Sud.

## Referències

* ↑ «GlobIZ search». Global Information System on Pyraloidea.
* ↑ Lepidoptera Larvae of Australia (anglès)
# Henmilita

La henmilita és un mineral de la classe dels borats. Rep el seu nom pel professor Kitinosuke Henmi i la seva filla Chiyoko Henmi, del Departament de Ciències de la Terra de la Universitat de Okayama, en reconeixement del seu treball sobre els minerals d'skarn de Fuka.

## Característiques

La henmilita és un borat de fórmula química Ca₂Cu[B(OH)₄]₂(OH)₄. Cristal·litza en el sistema triclínic. Els cristalls són prismàtics pinacoidals que exhibeixen {100}, {010}, {101}, {102}, {110}, {011}, {142}, de fins a 3 mm; també cristal·litza de forma massiva. La seva duresa a l'escala de Mohs és d'entre 1,5 i 2.
Segons la classificació de Nickel-Strunz, la henmilita pertany a «06.AC - Monoborats, B(O,OH)₄, amb i sense anions addicionals; 1(T), 1(T)+OH, etc.» juntament amb els següents minerals: sinhalita, pseudosinhalita, behierita, schiavinatoïta, frolovita, hexahidroborita, bandylita, teepleïta, moydita-(Y), carboborita, sulfoborita, lüneburgita, seamanita i cahnita.

## Formació i jaciments

La henmilita va ser descoberta a la mina Fuka, a Takahashi (Prefectura d'Okayama, Honshū, Japó) en cavitats en els filons de borat en contacte amb pedra calcària metasomitzada; associada als següents minerals: pentahidroborita, tenorita, sil·lenita, bultfonteinita, cuspidina, thaumasita, brucita i calcita. Es tracta de l'únic indret on ha estat trobada aquesta espècie mineral.

## Referències

* 1 2 3 «Henmilite» (en anglès). Mindat. [Consulta: 4 juny 2017].
* 1 2 «Henmilite» (en anglès). Handbook of Mineralogy. Arxivat de l'original el 3 de març 2016. [Consulta: 4 juny 2017].